Hafnar eru framkvæmdir við stækkun leikskólans Skógarlands á Egilsstöðum . Byggðar verða tvær deildir sem rúma um 50 nemendur . Í dag eru nemendur skólans tæplega 90 talsins . Leikskólinn var upphaflega teiknaður sem 6 deilda skóli en fyrir eru 4 deildir ásamt öllum stoðrýmum . ÍAV byggðu leikskólann og luku fyrsta áfanga sumarið 2005 . Viðbyggingin er 190 fermetrar og endanleg heildar stærð skólans verður 1071 fermetrar . Áætlað er að framkvæmdum ljúki 1. september 2007 . Gert er ráð fyrir að framkvæmdirnar komi ekki til með að hafa veruleg áhrif á starfsemi skólans , þar sem stefnt er að því að umfangsmeiri framkvæmdir verði unnar á sumarleyfistíma leikskólans .